Soko letu
Language: Swahili | Genre: Creative_writing

SOKO LETU
Soko ni pahali penye mkusanyiko wa watu wanaouza vitu rejareja. Soko letu linaitwa daraja mbili. Hupatikana katika Kaunti ya Kisii. Soko letu huuza bidhaa nyingi mno. 
Inapofika kwenye lango kuu la kuingia ndani, kina mama hutandika nyanya zao wanazoziuza. Kunao ambao huuza kwa bei ya juu na kunao ambao huuza kwa bei ya chini. Wale ambao hukaa upande wa kulia huuza kwanzia mia moja hadi mia tano bali wale ambao hukaa upande wa kushoto huuza kati ya mia sita hadi elfu moja na nyanya zote hizo huwa nzuri kwa mapishi 
Unapasonga mbele kidogo, utapata watu ambao huuza matunda.  Matunda ambazo wao huuza ni kama vile; tofaha. tikitimaji, maembe, machungwa, avokado na zinginezo nyingi. Wao huuza kwa bei ya juu wakati wa kiangazi ilhali wao pia huuza kwa bei ya chini iwapo kuna mvua mwingi wakati huo. 
Bila kusahau, kuna hoteli ndani ya soko letu. Katika hoteli hiyo kuna vyakula mbalimbali ambavyo wao hupika na kuwauzia wafanya biashara. Kustaajabu ya Musa utayaona ya firauni. Chakula hicho huwa kitamu kama halua na mtu huhisi sana kuramba sahani lakini wao huuza kwa bei ya juu sana ambayo watu wengi hawawezi kuwa nayo. Watu hutembeza vitu rejareja ndani ya soko huku wakiwauzia wateja ambao huwa humo ndani. Vitu hivyo ni kama vile saa ya mkono, lawalawa, vifaa vya kuandikia na vitu vinginevyo.
Watu wengi hutandika nguo zao aina ya mtumba. Sisi hupenda sana kununua aina hiyo ya nguo kwa sababu si ya bei kali na huwa maridadi sana. Changamoto inayowapata wanabiashara ambao huuza nguo zao madukani kwa ajili wa bei kali na unaweza ukapata nguo ina kasoro na ni vigumu sana kurudisha dukani. 
Pia kuna viatu vya mtumba ambazo huuzwa kwa bei ya chini kabisa. Wanabiashara huuza kuanzia hata shilingi tano hadi mia tano. Kwa hiyo sababu, sisi kama binadamu hupenda sana kununua viatu vya mtumba sana. Viatu hivyo huwa ni vya kupendeza na maridadi sana 
kuna viungo vya upishi vingi sana ambavyo sisi hununua kutoka sokoni kama vile karoti, dania, pilipili mboga, pilipili na hata tangawizi. Viungo hivyo huwa nzuri sana kutoka shambani na huwa nzuri sana kwa mapishi. 
Nje ya soko pia kuna uuzaji wa wanyama tofauti tofauti kama vile ngombe, kuku, mbuzi na hata kondoo. Watu huuza kwa bei ya juu na hata saa zingine wao huuza kwa bei ya chini.
Mimi naipenda soko yetu. Kwani kazi ya Mungu haina makosa.